proxectonos/corpus_dominio_legal_administrativo_tmp huggingface dataset:
16/04/2021 | Administración LocalMunicipal
A Capela
Anuncio de aprobación do padrón fiscal das taxas do Servizo de Axuda no Fogar marzo 2021 e de cobranza

Aprobados por Resolución desta Alcaldía número 2021-0107 ditada con data de 13 de abril, o padrón e listas cobratorias das taxas do Servizo de Axuda no Fogar, referidos todos eles ao mes de marzo do exercicio 2021, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convenientes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía Presidencia no prazo dun mes a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas do Servizo de Axuda no Fogar marzo 2021, en: Oficina de Recadación: Casa do Concello Horario: de 8:00 a 14:00 de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: - ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 13 de abril de 2021 O alcalde Manuel Meizoso López
16/04/2021 | Administración LocalMunicipal
Boqueixón
Aprobación definitiva da RPT do Concello de Boqueixón

Tramite: anuncio aprobación definitiva O 21 de marzo de 2019 o Pleno do Concello de Boqueixón aprobou inicialmente a relación de postos de traballo do Concello de Boqueixón. O 3 de abril publicouse no Boletín Oficial da Provincia da Coruña número 64 o anuncio correspondente a dita aprobación inicial. Durante o prazo de exposición pública presentáronse alegacións que foron resoltas, aprobándose definitivamente a relación de postos de traballo do Concello de Boqueixón na sesión do Pleno do Concello que tivo lugar o 21 de outubro de 2020. Conforme ao establecido nos artigos 126 e 127 do Real Decreto Lexislativo 781/1986 do 18 de abril, polo que se aproba o texto refundido das disposicións legais vixentes en materia de réxime local e o artigo 202.3 da Lei 2/2015 do 29 de abril, de emprego público de Galicia, faise pública a aprobación definitiva, publicándose a relación valorada dos postos de traballo que figura a continuación como Anexo Boqueixón, 5 de abril de 2021. Manuel Fernández Munín, alcalde-presidente
16/04/2021 | Administración LocalMunicipal
Aranga
Secretaría - Intervención
Delegación da Alcaldía

Non podendo desempeñar as funcións propias da Alcaldía do Concello de Aranga por ter que ausentarse o seu titular dende o 14 e ata o día 20 de abril de 2021 (ambos incluídos), de conformidade co establecido nos artigos 23.3 da Lei 7/1985, do 2 de abril, reguladora das Bases do Réxime Local e artigos 43 e seguintes do Regulamento de Organización, Funcionamento e Réxime Xurídico das Entidades Locais, mediante Decreto delegouse na Richard Michael Jose Joakin Carrascoso Guntiñas, Eva María Sánchez Brañas, a totalidade das atribucións da alcaldía entre os días indicados. Aranga, 13 de abril de 2021 O Alcalde Asdo. Alberto Platas Álvarez
16/04/2021 | Administración LocalMunicipal
Ferrol
Recursos Humanos
Anuncio de publicación da relacion definitiva de admitidas e excluídas do proceso de selección do convenio da Deputación (auxiliar coidadora)

ANUNCIO A concelleira delegada da Area de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi aprobou con data 09/04/2021 a relación definitiva de persoas admitidas e excluídas para participar no proceso de selección para prover unha praza de auxiliar coidadora da Casa de Acollida, con carácter de persoal funcionario en réxime de interinidade por execución de programas de carácter temporal (convenio Deputación) que di como segue: Primeira. –Aprobar a relación definitiva de persoas admitidas e excluídas, que é a seguinte: RELACIÓN DEFINITIVA DE ADMITIDOS/AS RELACIÓN DEFINITIVA DE EXCLUÍDOS/AS Segunda. –O Tribunal Cualificador deste proceso de selección estará composto pola seguintes persoas: Presidente/a: Titular: Iria Buján Vázquez, xefa de Servizo de Benestar Social, Igualdade e Xuventude. Suplente: Laaziz Piguillem Elguezabal, asesora xurídica de Benestar Social. Secretario/a: Titular: Leopoldo Moure García, secretario xeral do Concello de Ferrol. Suplente: Paula Vázquez Carrasco, oficial maior do Concello de Ferrol. Vogais: Titular: Engracia Dopico González, xefa de Sección de Promoción Cultural e Turística. Suplente: Joaquín Martínez Cubero, xefe de Servizo de Cultura, Educación, Deportes e Turismo. Titular: Laura López González, xefa de Sección de Benestar Social, Igualdade e Xuventude. Suplente: Ana Elisa Quindós Lindín, xefa Servizo Contratación. Titular: María Jesús Calvo Camba, psicóloga. Suplente: María Jesús Vila Bocija, recadadora. Titular: Milagros Puig Mosquera, xefa de Sección de Medio Ambiente, Zona Rural, Servizos e Obras. Suplente: Carmen Porta Losada xefa de Arquivo e Biblioteca. Asesora: María Jesus Olivares Rodríguez Terceira. –Fixar a data de comezo do proceso selectivo que será o vindeiro día 20 de abril de 2021, ás 9.30 horas, nunha das salas de comisións do Concello, coa valoración por parte do Tribunal dos méritos achegados polas persoas aspirantes; non sendo precisa a súa presenza. O que se fai público para xeral coñecemento. Ferrol, 12 de abril de 2021. A concelleira delegada da Area de Recursos Humanos María Teresa Deus Trasobares
16/04/2021 | Administración LocalMunicipal
Carballo
Aprobación definitiva do orzamento xeral e do cadro de personal para o exercicio 2021

ORZAMENTO XERAL 2021 (Expte.2021/T004/000001) O orzamento xeral do Concello de Carballo para o exercicio 2021 foi aprobado inicialmente en sesión ordinaria do Pleno da Corporación de data 22 de febreiro de 2021, permaneceu exposto ao público por espazo de quince días hábiles, logo do anuncio no Boletín Oficial da Provincia núm.38, do día 26 de febreiro de 2021 (núm. de anuncio 2021/1452). Exposto ao público durante o prazo de quince días hábiles, foron presentadas alegacións, resoltas en sesión extraordinaria do Pleno da corporación de data 12 de abril de 2021, aprobando con carácter definitivo o orzamento xeral para o exercicio 2021 e as bases para a súa execución, de conformidade co artigo 169.1 do Real decreto lexislativo 2/2004, do 5 de marzo. Segundo o disposto no artigo 169.3 do Real decreto lexislativo 2/2004, procédese á publicación do resume por capítulos do mencionado orzamento: CADRO DE PERSOAL 2021 (Expte.2021/X999/000180) O cadro de persoal do Concello de Carballo para o exercicio 2021 foi aprobado inicialmente en sesión ordinaria do Pleno da Corporación de data 22 de febreiro de 2021, permaneceu exposto ao público por espazo de quince días hábiles, logo do anuncio no Boletín Oficial da Provincia núm.43, do día 05 de marzo de 2021 (núm. de anuncio 2021/1635). O Pleno do Concello de Carballo na sesión 04/21 extraordinaria, estimou a alegación formulada con rexistro de entrada núm.202100000001528 do 16/03/2021, fronte ao cadro de persoal do Concello de Carballo para o exercicio 2021 modificando o grupo profesional das prazas de “auxiliar de axuda no fogar” como grupo IV, e aprobou definitivamente o cadro de persoal do Concello de Carballo para o exercicio 2021, polo que, en virtude do disposto no artigo 127 do Real decreto lexislativo 781/1986, do 18 de abril, procédese á súa publicación íntegra. Segundo o disposto no artigo 171.1 do citado Real decreto lexislativo 2/2004, poderase interpoñer directamente contra a aprobación definitiva, recurso contencioso-administrativo na forma e nos prazos que establecen as normas da indicada xurisdición. Carballo, 13 de abril de 2021. O alcalde Evencio Ferrero Rodríguez
16/04/2021 | Administración LocalMunicipal
Porto do Son
Aprobación do padrón fiscal da taxa pola prestación de servizos no CDPM marzo 2021

Aprobación de padróns fiscais A concelleira delegada do Concello de Porto do Son ditou resolución o 12/03/2021, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de marzo de 2021, resolvendo: “Primeiro. –Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de marzo de 2021, que comeza co abonado con código número 2 e termina co abonado con código número 2.052, totalizando 281 abonos por importe de 8.810,00 €. Segundo. –Aprobar os recibos do mes de marzo 2021 en concepto de matrícula, totalizando 9 matrículas por importe de 269,10 €; importe xa incluído nos abonos descritos no parágrafo anterior. Terceiro. –Aprobar os gastos de xestión (comisións) do padrón de marzo 2021, totalizando un total de 281 abonos, por importe de 13,60 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto. –Dar conta deste acordo á Tesourería e Intervención municipais”. Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública), o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 12 de marzo de 2021. A concelleira delegada M.ª José Maneiro Quintáns
16/04/2021 | Administración LocalMunicipal
Ferrol
Recursos Humanos
Anuncio da relación definitiva de admitidas e excluídas do proceso de selección do convenio da Deputación (traballadora social)

ANUNCIO A concelleira delegada da Area de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi aprobou con data 09/04/2021 a relación definitiva de persoas admitidas e excluídas para participar no proceso de selección para prover unha praza de traballadora social da Casa de Acollida, con carácter de persoal funcionario en réxime de interinidade por execución de programas de carácter temporal (convenio Deputación) que di como segue: Primeira. –Aprobar a relación definitiva de persoas admitidas e excluídas, que é a seguinte: RELACIÓN DEFINITIVA DE ADMITIDOS/AS RELACIÓN DEFINITIVA DE EXCLUÍDOS/AS Segunda. –O Tribunal Cualificador deste proceso de selección estará composto polas seguintes persoas: Presidente/a: Titular: Iria Buján Vázquez, xefa de Servizo de Benestar Social, Igualdade e Xuventude. Suplente: Luisa Encarnacion Britton Pisani, asesora xurídica de Benestar Social. Secretario/a: Titular: Leopoldo Moure García, secretario xeral do Concello de Ferrol. Suplente: Paula Vázquez Carrasco, oficial maior do Concello de Ferrol. Vogais: Titular: Engracia Dopico González, xefa de Sección de Promoción Cultural e Turística. Suplente: Joaquín Martínez Cubero, xefe de Servizo de Cultura, Educación, Deportes e Turismo. Titular: Laura López González, xefa de Sección de Benestar Social, Igualdade e Xuventude. Suplente: Ana Elisa Quindós Lindín, xefa Servizo Contratación. Titular: María Jesús Calvo Camba, psicóloga. Suplente: María Jesús Vila Bocija, recadadora. Titular: Milagros Puig Mosquera, xefa de Sección de Medio Ambiente, Zona Rural, Servizos e Obras. Suplente: Carmen Porta Losada xefa de Arquivo e Biblioteca. Asesora: María Jesus Olivares Rodríguez. Terceira. –Fixar a data de comezo do proceso selectivo que será o vindeiro día 20 de abril de 2021, ás 9.30 horas, nunha das salas de comisións do Concello, coa valoración por parte do Tribunal dos méritos achegados polas persoas aspirantes; non sendo precisa a súa presenza. O que se fai público para xeral coñecemento. Ferrol, 12 de abril de 2021. A concelleira delegada da Area de Recursos Humanos María Teresa Deus Trasobares
16/04/2021 | Administración LocalMunicipal
Boimorto
Padrón fiscal da residencia para persoas maiores e centro de día de abril 2021

EXPOSICIÓN PÚBLICA APROBACIÓN PADRÓN FISCAL PREZO PÚBLICO DA RESIDENCIA PARA PERSOAS MAIORES E CENTRO DE DÍA MES ABRIL 2021 Por Decreto da Alcaldía n.º 131/2021, de data 12/04/2021, acordouse aprobar o padrón fiscal do mes de abril 2021 correspondentes ao prezo público pola prestación de servizos na Residencia para persoas maiores e Centro de día polos seguintes importes: 37 Usuarios da Residencia para persoa maiores: Padrón: 46.225,95 € 4 Usuarios do Centro de día: Padrón: 2.067,10 € Servizo de comidas externas (227 menús) mes marzo 2021: Padrón: 1.248,50 € O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 12 de abril de 2021. A alcaldesa Asdo.: María Jesús Novo Gómez
16/04/2021 | Administración LocalMunicipal
As Somozas
Regulación do taboleiro electrónico

ANUNCIO Faise público que na Resolución da Alcaldía 121/2021, do 12 de abril de 2021, acordouse a regulación do taboleiro electrónico do Concello das Somozas e que transcrita literalmente dí: “RESOLUCIÓN Asunto: REGULACIÓN TABOLEIRO ELECTRÓNICO O Concello das Somozas, en sesión plenaria do 23 de novembro de 2011, adoptou o acordo da creación da sede electrónica do Concello das Somozas: sede. assomozas. es (BOP n.º 413, do 29 de febreiro de 2011). O 10 de maio de 2018 solicitouse o selo electrónico de órgano. O artigo 12 da Lei 11/2007, do 22 de xuño, de acceso electrónico da cidadanía aos Servizos Públicos, dispón “La publicación de actos y comunicaciones que, por disposición legal o reglamentaria deban publicarse en tablón de anuncios o edictos podrá ser sustituida o complementada por su publicación en la sede electrónica del organismo correspondiente”. Así, no uso das atribucións que me outorga a lexislación do réxime local, RESOLVO: PRIMEIRO.–A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, poderá ser substituída ou complementada pola súa publicación no taboleiro de anuncios electrónicos da sede electrónica do Concello. SEGUNDO.–O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. TERCEIRO.–O taboleiro de anuncios electrónico publicarase na sede electrónica do Concello. CUARTO.–O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO.–O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razóns técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñible. SEXTO.–Naqueles casos en que a publicación na sede electrónica substitúa ao taboleiro de anuncios presencial facilitarase aos cidadáns a consulta na sede física do Concello, facilitándose aos cidadáns, no caso de que o requiran, asesoramento para ese efecto. SÉTIMO.–Esta regulación entrará en vigor ao día seguinte da súa publicación no Boletín Oficial da Provincia de A Coruña. Igualmente publicarase na sede electrónica do Concello das Somozas a efectos de xeral coñecemento de acordo co artigo 45.1. a) da Lei 39/2015. Nas Somozas, asinado dixitalmente na data que figura na marxe.” As Somozas, 13 de abril de 2021. O alcalde Juan Alonso Tembrás
16/04/2021 | Administración LocalMunicipal
Oleiros
Urbanismo
Aprobación inicial expediente FG Nº 564

Mediante Resolución da Alcaldía número 2021001476 do 7 de abril de 2021, acordouse aprobar inicialmente o DOCUMENTO REFUNDIDO DO PROXECTO DE URBANIZACIÓN NA TRAVESÍA A AVENIDA DAS MARIÑAS, PERILLO, promovido por Inmosupa S. L. (Documento R. E. Nº 2020018302 do 21.12.2020). De conformidade co artigo 226.2 do Decreto 143/2016, do 22 de setembro, que aproba o Regulamento da Lei 2/2016, do 10 de febreiro, o expediente estará exposto ao público na Área de Urbanismo do Concello de Oleiros, das 8.30 ás 14.00 horas, polo prazo DUN MES, para os efectos de presentación das alegacións que se consideren oportunas. Oleiros, 9 de abril de 2021 O Alcalde-Presidente, Ángel García Seoane.
16/04/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Cesamento e nomeamento de persoal eventual

Resolucións nº 13846/2021, pola que se nomea persoal eventual da Deputación Provincial da Coruña, e resolución número 13845/2021 pola que se dispón o cesamento de persoal eventual Pola ditas resolucións, o Presidente da Deputación Provincial da Coruña, de conformidade co disposto nos artigos 89, 104 e 104 bis da Lei 7/1985, do 2 de abril, de bases do réxime local; 176 do Real decreto lexislativo 781/1986, do 18 de abril, polo que se aproba o Texto refundido das disposicións vixentes do réxime local; 12 do Real decreto lexislativo 5/2015, de 30 de outubro, polo que se aproba o Texto refundido da lei do estatuto básico do empregado público, así como o 29 e seguintes e o 201 da Lei 2/2015, do 29 de abril, do emprego público de Galicia, Primeiro. Nomear persoal eventual para ocupar os postos de traballo de confianza e asesoramento especial, asimilados a efectos retributivos aos Subgrupos e Niveis de Complemento de Destino e cos réximes de dedicación que deseguido se indican, ás persoas que así mesmo se relacionan e que desempeñarán segundo a respectiva categoría, única e exclusivamente, as funcións definidas expresamente no artigo 29 da Lei 2/2015, do 29 de abril, do emprego público de Galicia, sen que en ningún caso poida realizar actividades ordinarias de xestión ou de carácter técnico, nin ningunha das funcións que correspondan ao persoal funcionario de carreira. Segundo. Dispoñer o cesamento da persoa que de seguido se indica no posto de persoal eventual que así mesmo se relaciona e con efectos á finalización da xornada do día que se fai constar: Terceiro. Publicar o dito nomeamento, réxime de retribucións e dedicacións, así como o cesamento sinalado no Boletín Oficial da Provincia. A Coruña, 12 de abril de 2021 O Presidente O Secretario Xeral PDFR 26013 do 29/07/2019 O Deputado Antonio Leira Piñeiro José Luis Almau Supervía
16/04/2021 | Administración LocalMunicipal
Rois
Aprobación inicial do padrón fiscal da taxa de recollida do lixo do ano 2021

Por resolución da alcaldía núm.47/2021 de data 13 de abril de 2021, aprobouse inicialmente o padrón fiscal da taxa por actividades e servizos relacionados coa hixiene urbana correspondente ao exercicio 2021, o que se fai público durante un prazo de 30 días naturais durante o cal os interesados poderán examinar o expediente e presentar cantas reclamacións estimen oportunas. Rois, 13 de abril de 2021 O alcalde, Ramón Tojo Lens
16/04/2021 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de febreiro

ANUNCIO APROBACIÓN DO PADRÓN DO SAF En data 12 de abril de 2021 o alcalde ditou a seguinte Resolución que literalmente se trasncribe: “Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de agosto de 2014. Visto o informe da traballadora social do concello, dona Aurora Maria Armanda Titei Klett, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de febreiro de 2021. Elaborados os padróns mensuais que conteñen as liquidacións da taxa pola prestación do servizo do SAF no mes de febreiro de 2021, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de febreiro de 2021. O padrón correspondente ao mes de febreiro consta de 84 contribuíntes (32 de libre concurrencia e 52 de dependencia) e un importe total de 3.468,70 € (2.912,26 € usuarios de dependencia e 556,44 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 13 de abril de 2021. O alcalde Asdo.: José Muíño Domínguez
16/04/2021 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ó primeiro trimestre do ano 2021, que rexerá para o Concello de Cambre

O presidente do Consorcio “As Mariñas”, mediante resolución de data 08/04/2021, aprobou inicialmente o padrón fiscal da taxa pola recollida de residuos sólidos urbanos correspondente ó primeiro trimestre do ano 2021, que rexerá para o Concello de Cambre. O Padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 12 de abril de 2021. O presidente José Antonio Santiso Miramontes
16/04/2021 | Administración LocalMunicipal
Bergondo
Secretaría
Pago do prezo xusto por expropiación

Res olución do 12 de abril de 2021, do Concello de Bergondo, pola que se acorda realizar o pago do prezo xusto dos bens e dereitos afectados polo procedemento expropiatorio iniciado para a execución das obras do “Saneamento en San Paio”, incluído no Plan de Saneamento municipal 2019 (segunda fase) A estes efectos e en cumprimento do artigo 49 do Regulamento de expropiación forzosa do 26 de abril de 1957, este concello resolve convocar aos titulares dos bens e dereitos afectados detallados nos anexos ao presente anuncio, para que comparezan no lugar, datas e horas que se detallan a seguir: Lugar: Casa consistorial do Concello de Bergondo Data: 3 de maio de 2021 Horario: de 10.30 a 11.00 horas. O que se fai público, para xeral coñecemento, advertindo as persoas interesadas que o pagamento realizarase aos donos das cousas ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a titularidade e a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen a alcaldesa ou a secretaria do concello. Deberá achegar os documentos acreditativos da súa titularidade (escrituras de propiedade da finca) e certificación gráfica e descritiva de catastro (ou o último recibo da contribución, se constase nel a referencia catastral da finca). En caso de figurar o terreo a nome de herdeiros, e coa fin de acreditar a sucesión, deberán achegar, o título de propiedade a nome do titular defunto, certificado de defunción do causahabiente, certificado de últimas vontades, testamento se o hai ou no seu defecto declaración de herdeiros. No suposto de terse realizada xa a partición da herdanza, deberá xuntar o documento, para tramitar, a continuación o expediente a nome do herdeiro adxudicatario, de ser o caso. No suposto de non asistir ao pagamento, non achegar a documentación requirida, ou naqueles casos en que non fora posible efectualo, procederase á consignación do importe na Caixa Xeral de Depósitos. Neste acto, procederase á formalización das actas de ocupación correspondentes, en cumprimento do disposto nos artigos 52 e 55 do Regulamento de Expropiación Forzosa do 26 de abril de 1957. No caso de non se poder realizar o pagamento, polos motivos indicados anteriormente, e ter que proceder á consignación dos prezos xustos, cítase aos interesados para a formalización da acta de ocupación o día 5 de maio de 2021, na Casa do Concello de Bergondo, en horario de 10.30 a 11.00 horas. ANEXO Bergondo, o 12 de abril de 2021. A alcaldesa Alejandra Pérez Máquez
16/04/2021 | Administración LocalMunicipal
Cariño
SAF de marzo 2021

ANUNCIO DE COBRAMENTO No Decreto da Alcaldía 138/2021, de data 12 de abril de 2021, aprobáronse os padróns fiscais de contribuíntes que deseguido se relacionan: – Prezo público pola prestación do servizo de axuda no fogar correspondente ao mes de marzo de 2021. Prazo de ingreso: o prazo de ingreso en período voluntario será dende o día 12 de abril de 2021 ata o 11 de xuño de 2021, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: con carácter postestativo, poderá interpoñer ante o mesmo órgano que ditou esta Resolución, recurso de reposición no prazo dun mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 12 de abril de 2021. O alcalde José Miguel Alonso Pumar
16/04/2021 | Administración LocalMunicipal
Curtis
Aprobación de cambio de uso de parcela municipal

O Pleno do Concello de Curtis, en sesión plenaria ordinaria celebrada o 09/04/2021, adoptou o seguinte acordo: “Primeiro. –Aprobar, ao abeiro do disposto no artigo 42.5 da Lei 2/2016 do solo de Galicia, o cambio de uso dotacional da parcela sita no lugar de A Espiñeira, parroquia de Santa Eulalia, inscrita no inventario municipal de bens (código 1INM03200002), con referencia catastral 000201500NH87G0001RO, de uso dotacional “docente” a uso dotacional “sanitario-asistencial”. Segundo. –Publicar o presente acordo no BOP e no DOG, e remitir dito acordo á Consellería de Medio Ambiente e Ordenación do Territorio da Xunta de Galicia, para o seu coñecemento e efectos, así como para a inclusión nos sistemas de información urbanística da Comunidade Autónoma. No anuncio de aprobación, farase constar dita remisión”. Contra este acordo poderase interpoñer directamente recurso contencioso-administrativo ante o Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio. O que se fai público para xeral coñecemento. Curtis, 13 de abril de 2021. O alcalde Javier Fco. Caínzos Vázquez
16/04/2021 | Administración LocalMunicipal
Ribeira
Padrón e lista cobratoria da taxa pola venta ambulante do 4.º trimestre de 2020

EDICTO Por Decreto da Alcaldía de data de hoxe aprobáronse as liquidacións correspondentes a: – Padrón e lista cobratoria da taxa pola venta ambulante do 4.º trimestre de 2020. Conforme o disposto no artigo 102.3 da Lei 58/2003, do 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 13 de abril de 2021 ó 23 de xuño de 2021, ámbolos dous inclusive. Lugar de ingreso: en calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar ós contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa nos artigos 26, 28 e 161 da Lei Xeral Tributaria. Ribeira, a 13 de abril de 2021. O alcalde Manuel Ruiz Rivas
16/04/2021 | Administración LocalMunicipal
A Capela
Exposición pública da Conta Xeral 2020

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas en data 12 de abril de 2021, exponse ao público a Conta Xeral correspondente ao exercicio 2020, por un prazo de quince días, durante os cales quenes se estimen interesados poderán presentar reclamacións, reparos ou as observacións que teñan por convenientes. Á súa vez, estará a disposición dos interesados na sede electrónica deste Concello http://concellodacapela.sedelectronica. gal. A Capela, 13 de abril de 2021 O alcalde Manuel Meizoso López
27/04/2021 | Administración LocalMunicipal
Oroso
Delegación de presidencia do Consello Escolar Municipal de Oroso

ANUNCIO DELEGACIÓN PRESIDENCIA CONSELLO ESCOLAR MUNICIPAL DE OROSO Con data de 21/04/2021 esta Alcaldía procedeu a ditar a seguinte resolución: “LOGO DE VER que o Pleno da Corporación, en sesión do 22/12/2020, procedeu á aprobación definitiva do Regulamento do Consello Escolar Municipal do Concello de Oroso sendo obxecto este de publicación integra no BOP n.º 223, do 29/12/2020. LOGO DE VER que o artigo 4 do mesmo establece que o Consello Escolar Municipal de Oroso estará composto entre outros membros polo alcalde ou membro da Corporación en quen delegue, que será o presidente. TENDO EN CONTA a existencia dunha concelleira delegada en materia de ensino e tendo en conta a competencia que me atribúe o artigo 21 da Lei 7/1985, do 2 de abril, Reguladora de Bases de Réxime Local pola presente RESOLVO: PRIMEIRO.–Delegar en D.ª María Isabel Fernández Gallego, concelleira delegada en materia de Mulleres, Ensino e Servizos Sociais deste Concello a representación do Concello de Oroso no Consello Escolar Municipal, ostentando a presidencia do mesmo. SEGUNDO.–Notificar a presente á interesada. TERCEIRO.–Proceder á publicación da presente delegación no Boletín Oficial da Provincia e dar conta ao Pleno na seguinte sesión que se celebre.” O que se publica para xeral coñecemento. En Oroso, asinado dixitalmente polo alcalde o 21/04/2021. O alcalde Manuel Mirás Franqueira
27/04/2021 | Administración LocalMunicipal
Oleiros
Persoal
Oferta de Emprego Público para o ano 2021

Pola resolución da segunda tenente de alcalde delegada de Persoal nº nº 2021001782, do 20 de abril de 2021, aprobouse a Oferta de Emprego Público do Concello de Oleiros correspondente ao ano 2021, que queda configurada polas prazas que se relacionan de seguido: Oleiros, 21 de abril de 2021 A segunda tenente de alcalde delegada de persoal (Decreto da alcaldía nº 2019002619, do 20 de xuño) Lucia Alba De Corral Fayyaz
27/04/2021 | Administración LocalMunicipal
Brión
Aprobación provisional da modificación da Ordenanza fiscal reguladora da taxa pola utilización dos servizos da escola infantil municipal

EDICTO O Pleno do Concello, en sesión de data 21.04.2021, aprobou provisionalmente a modificación da Ordenanza fiscal reguladora da taxa pola utilización dos servizos da escola infantil municipal do Concello. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo ata entón provisional, sen necesidade de acordo plenario, debendo publicarse a modificación integramente no BOP para a súa entrada en vigor. Brión, 21 de abril de 2021. O alcalde Pablo Lago Sanmartín
27/04/2021 | Administración LocalMunicipal
Boimorto
Aprobación fiscal do punto de atención á infancia do mes de marzo de 2021

EXPOSICIÓN PÚBLICA APROBACIÓN PADRÓN FISCAL SERVIZO PUNTO DE ATENCIÓN Á INFANCIA MARZO 2021 Por Decreto da Alcaldía n.º 133/2021, de data 14/04/2021, acordou aprobar o padrón fiscal do mes de marzo de 2021 correspondente ao prezo público pola prestación do servizo do punto de atención á infancia por importe de 2.092,50 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 21 de abril de 2021. A alcaldesa Asdo.: María Jesús Novo Gómez
27/04/2021 | Administración LocalMunicipal
Valdoviño
Aprobación criterios interpretativos

O Concello de Valdoviño réxese por unhas Normas Subsisidarias de Planeamento (NSP) aprobadas pola Comisión Provincial de Urbanismo o día 28 de outubro de 1993, refrendadas polo Pleno Municipal en sesión do 18.03.94 e publicadas no BOP a Coruña o 12 de maio de 1994 (BOP 107). Ao tratarse dun planeamento anterior á entrada en vigor da Lei 2/2016, do 10 de febreiro, do solo de Galicia (LSG) e non estar adaptado á Lei 9/2002, resulta de aplicación a disposición transitoria primeira da citada Lei. En harmonia cos informes técnicos e xurídicos obrantes no expediente, o Pleno do Concello de Valdoviño na sesión plenaria de 8.04.21, ACORDOU, observando o principio xeral de interpretación integrada das normas e partindo da premisa básica de que o control administrativo municipal tense que verificar o cumprimento da normativa urbanística vixente, de que este control debe ser efectuado de forma proporcionada e congruente baixo o principio de elixirnos a opción menos restrictiva da liberdade individual do administrado, así como para proporcionar unha maior seguridade xurídica, APROBAR os seguintes criterios: APROBACIÓN DOS CRITERIOS INTERPRETATIVOS EN RELACIÓN COA INCLUSIÓN NA ORDENANZA DE SOLO DE USO INDUSTRIAL COMPATIBEL CON VIVENDA, RECOLLIDA NO ARTIGO 69 DAS NORMAS SUBSIDIARIAS DE PLANEAMENTO DO CONCELLO DE VALDOVIÑO, DO USO TERCEIRO COMO USO ALTERNATIVO, COMPATIBEL OU COMPLEMENTARIO. O que se publica aos efectos legais oportunos. Valdoviño, 22 de abril de 2021 O alcalde Asdo: Alberto González Fernández
27/04/2021 | Administración LocalMunicipal
Boqueixón
Bases de selección para a contratación laboral temporal de 1 técnico/a de información turística 2021

Bases de selección para a contratación laboral temporal de 1 técnico/a de información turística 2021 Expediente: 2021/E001/000002 Por resolución da Alcaldía n.º 173/2021, de data 21/04/2021, aprobáronse as bases de selección para a contratación laboral temporal de 1 técnico/a de información turística 2021. As persoas interesadas en participar no proceso selectivo, no prazo de 10 días hábiles dende o día seguinte da publicación deste anuncio no BOP, poderán presentar a solicitude de conformidade ao establecido nas bases publicadas no taboleiro de anuncios da sede electrónica do Concello de Boqueixón https://sede.boqueixon.com, na páxina web do Concello de Boqueixón www.boqueixon. gal e no taboleiro de edictos do Concello de Boqueixón. Boqueixón, 22 de abril de 2021. Manuel Fernández Munín Alcalde-presidente
27/04/2021 | Administración LocalMunicipal
Brión
Aprobación inicial do orzamento de 2021

EDICTO Aprobado inicialmente polo Pleno do Concello, en sesión do 21.04.2021, o orzamento municipal para o exercicio económico do ano 2021, o cadro de persoal para o devandito exercicio e as bases de execución, en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais e disposicións concordantes, exponse ao público na Secretaría deste Concello, polo prazo de 15 días hábiles, que empezará a contar desde o día seguinte ao de inserción do presente edicto no Boletín Oficial da Provincia, a fin de que durante o mesmo podan formularse as reclamacións que se consideren pertinentes. No caso de non se presentar reclamacións no citado prazo, o orzamento entenderase aprobado definitivamente. O que se fai público para xeral coñecemento. Brión, 21 de abril de 2021. O alcalde Pablo Lago Sanmartín
27/04/2021 | Administración LocalMunicipal
Muxía
Anuncio taboleiro electrónico

Faise público que o Sr Alcalde-Presidente, con data 22 de abril de 2021, dicta a seguinte Resolución: “Creada neste Concello a Sede electrónica municipal e implantado o selo electrónico, De acordo co establecido na Lei 11/2020 de acceso dos ciudadanos aos servicios públicos, A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, poderá ser substituida ou complementada pola súa publicación no taboleiro de anuncios electrónicos da sede electrónica do Concello. O acceso ao taboleiro de anuncios electrónico non requerira ningún mecanismo especiald e acreditación da identidade do ciudadano. O taboleiro de anuncios electrónico publicarase na Sede Electrónica do Concello. O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a disponibilidade do seu contido. para os efectos do cómputo de prazos que corresponda, establecerase o mecanismo que garanta a constatación da data e hora de publicación dos edictos. O taboleiro estará dispoñible as 24 horas do día, todos os días do ano, a través da sede electrónica municipal. Cando por razóns técnicas sexa previsible que non o esté, deberá informarse delo aos usuarios/as con antelación suficiente, indicándolles os medios alternativos de consulta dispoñibles. Nos casos nos que a publicación na sede electrónica substitúa ao taboleiro de anuncios presencial, facilitarase á cidadanía, a consulta na sede física do Concello e o asesoramento preciso para elo. Procederase á publicación desta regulación no BOP e Sede electrónica municipal. Valídase o uso do Tablón electrónico efectuado con anterioridade a esta Resolución segundo Providencia de Alcaldía no seu día adoutada.-“ Muxía, 22 de abril 2021. O Alcalde. Alex Fernando Berruguete Lilley Campaña
27/04/2021 | Administración LocalMunicipal
Oroso
Emprazamento de interesados en recurso contencioso administrativo. Procedemento abreviado 107/2021

En cumprimento do artigo 49.1 da lei 29/1998 reguladora da Xurisdición Contencioso-Administrativa ponse en coñecemento dos interesados no expediente a interposición de recurso contencioso administrativo contra o acordo do pleno do 19.10.2020 de aprobación definitiva da modificación da Relación de Postos de traballo no eido do exp 2020/X999/000296 co fin de emprazalo e que se poida personar e comparecer no procedemento no prazo de nove días ante o Xulgado que se refire a continuación. Procedemento: Procedemento Abreviado 107/2021 Órgano Xudicial: Xulgado Contencioso-administrativo nº 1 de Coruña Obxecto: Acordo do Pleno do 19.10.2020 de aprobación definitiva da modificación da Relación de Postos de Traballo 2020/02 - Exp 2020/X999/000296 Oroso, 21 de abril de 2021 O alcalde Manuel Miras Franqueira